jkorsvik/nowiki_second_scrape_merged huggingface dataset:
Roseviklere

Roseviklere (Notocelia spp.) er en slekt i sommerfuglfamilien viklere (Tortricidae) som hører til undergruppen Olethreutinae. Det er beskrevet 25 arter på verdensbasis, sju av dem er funnet i Norge.


== Utseende ==
Stort sett middelsstore, grå- eller brunaktige viklere. De fleste har forvinger som er grå eller brune ved roten og i spissen, bredt hvitaktige i midten. På denne måten ligner de på fugleskitt når de sitter stille, og får en viss beskyttelse ved dette.


== Levevis ==
Disse artene er knyttet til busker i rosefamilien. De fleste artene lever på roser (Rosa), men det finnes også arter som utnytter bjørnebær, hagtorn og andre arter innen familien.
Larvene lever på nye skudd og blomsterknopper, som de spinner sammen med silke. Noen av artene kan gjøre betydelig skade ved rosedyrking.


== Utbredelse ==
Slekten er utbredt i Nord-Afrika, over hele Europa (også på Island) og i den nordlige delen av Asia.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
Underfamilien Olethreutinae
gruppe Eucosmini
slekten roseviklere, Notocelia Hübner, 1825
hagerosevikler, Notocelia cynosbatella (Linnaeus, 1758)
svart rosevikler, Notocelia tetragonana (Stephens, 1834)
rustrød rosevikler, Notocelia uddmanniana (Linnaeus, 1758)
krattrosevikler, Notocelia roborana (Denis & Schiffermüller, 1775)
prydrosevikler, Notocelia incarnatana (Hübner, 1800)
blek rosevikler, Notocelia rosaecolana (Doubleday, 1850)
mørk rosevikler, Notocelia trimaculana (Haworth, 1811)
Notocelia mediterranea (Obraztsov, 1952) – finnes i Europa, men ikke i Norge
Arter som ikke finnes i Europa:
Notocelia albosectana (Mabille, 1900)
Notocelia aritai Kawabe, 1989
Notocelia autolitha (Meyrick, 1931)
Notocelia culminana (Walsingham, 1879)
Notocelia cycloides Diakonoff, 1989
Notocelia donaldana Kawabe, 1993
Notocelia illotana (Walsingham, 1879)
Notocelia kurosawai Kawabe, 1986
Notocelia nigripunctata Kuznetzov, 1973
Notocelia nimia Falkovitsh, 1965
Notocelia nobilis Kuznetzov, 1973
Notocelia plumbea Nasu, 1980
Notocelia punicana Kuznetzov, 1956
Notocelia purpurissatana (Heinrich, 1923)
Notocelia scotodes Bradley, 1965
Notocelia yakushimensis Kawabe, 1974
Notocelia zelota (Meyrick, 1916)


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider.


== Eksterne lenker ==
(en) Roseviklere i Encyclopedia of Life 
(en) Roseviklere i Global Biodiversity Information Facility 
(no) Roseviklere hos Artsdatabanken 
(sv) Roseviklere hos Dyntaxa 
(en) Roseviklere hos Fauna Europaea 
(en) Roseviklere hos NCBI 
(en) Kategori:Notocelia – bilder, video eller lyd på Wikimedia Commons 
Notocelia – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Vikingarnas julparty

Vikingarnas julparty er et musikkalbum med Vikingarna, utgitt i 1979.


== Sporliste ==
«I kväll jag tänder ett ljus»
«Bella Notte»
«Bjällerklang»
«Låt mig få tända ett ljus»
«Hej, mitt vinterland»
«Ser du stjärnan i det blå»
«Sjömansjul på Hawaii»
«Jag drömmer om en jul hemma»
«Hav och himmel»
«Leende guldbruna ögon»
«Mississippi»
«Moskva»
«Fernando»
«Inför prästen»
«En gång är ingen gång»
«Charlie Brown»


== Eksterne lenker ==
(en) Vikingarnas julparty på Discogs 
(en) Vikingarnas julparty på MusicBrainz 
(en) Vikingarnas julparty på Spotify
Seine-et-Marne

Seine-et-Marne er et fransk departement i regionen Île-de-France. Hovedbyen er Melun.
Der er fem arrondissementer, 43 kantoner og 514 kommuner i Seine-et-Marne.


== Se også ==
Kommuner i departementet Seine-et-Marne


== Eksterne lenker ==
(fr) Offisielt nettsted 
(en) Seine-et-Marne – kategori av bilder, video eller lyd på Commons 
(en) Seine-et-Marne – galleri av bilder, video eller lyd på Commons  (fr)
Kuschel dich in meine Arme

Kuschel dich in meine Arme er et musikkalbum med Vikinger, utgitt i 2000.


== Sporlsite ==
«Kuschel dich in meine Arme»
«California»
«Deine liebe tut so gut»
«Blue Hawaii»
«Nur eine nacht»
«Wach' ich oder träum' ich»
«Schön war der abend»
«Schenk mir den sommer Marie»
«Für uns zwei»
«Was immer du willst»
«Der zauber der mittsommernacht»
«Eine nacht mir dir»
«San Marino»
«Adios amigo»


== Eksterne lenker ==
(en) Kuschel dich in meine Arme på Discogs
Kommuner i departementet Eure

Dette er en liste over de 675 kommunene i departementet Eure i regionen Normandie i Frankrike. Per 1. januar 2021 er antall kommuner redusert til 585.

(CAE) Communauté d'agglomération d'Évreux, dannet i 2000.
(CAL) Communauté d'agglomération Seine-Eure, dannet i 2001.
(CAV) Communauté d'agglomération des Portes de l'Eure, dannet i 2003.
Her kommer Katho

Her kommer Katho er et musikkalbum med Katho, utgitt i 1974. Dette er gruppas debutalbum.


== Sporliste ==
«Doris»
«More Than a Friend»
«Blåmandag»
«Høst»
«Gimleminner»
«Lær deg noen ord»
«Hitta seg en vän»
«Legenden om Kristoffer Svartbekken»
«Stemning»
«Råkken er inn»
«Varför?»
«Gribanova polka»
«Solen kommer etter regn»
«Ensom»


== Eksterne lenker ==
(en) Her kommer Katho på Discogs
Katho 2 – venter på deg

Katho 2 – venter på deg er et musikkalbum med Katho, utgitt i 1975.


== Sporliste ==
«Intro»
«Gamlehjems rock»
«Venter på deg»
«Byens egen datter»
«Walking Slowely»
«Jeg er så glad»
«Sommer igjen»
«Njetro njopolo»
«Tårer på ditt kinn»
«Detroit City»
«General fyll»
«Outro»
Hartwig Altenmüller

Hartwig Altenmüller (født 23. september 1938 i Saulgau, Württemberg, Tyskland) er en tysk egyptolog. Han ble professor ved Det arkeologske instituttet ved Universitetet i Hamburg i 1971. Altenmüller arbeidet som en arkeolog i Saqqara fra 1969 til 1982, og så i Kongenes dal (hvor han arbeidet med KV13, KV14 og KV47) fra 1984 til 1998. Han pensjonerte seg i 2003.


== Publiseringer (utvalg) ==
"Lederbänder und Lederanhänger von der Mumie des Chonsu-maacheru" and "Die Mumienbinden des Chonsu-maacheru " in Alt-Ägypten 30(2000), pp. 73–76, 88-89, 102-114. [1]
"Zwei Ostraka und ein Baubefund: Zum Tod des Schatzkanzlers Bay im 3 Regierungsjahr des Siptah." Göttinger Miszellen: Beiträge zur Ägyptologische Diskussion 171: 13-18 (1999).
"Dritter Vorbericht uber die Arbeiten des Archäologischen Instituts der Universität Hamburg am Grab des Bay (KV 13) im Tal der Könige von Theben." Studien zur altägyptischen Kultur 21: 1-18 (1994).
"Bemerkungen zu den Königsgräbern des Neuen Reiches." Studien zur altägyptischen Kultur 10: 25-61 (1983).


== Referanser ==
Reidun Aune

Reidun Aune (født 29. august 1915, død 12. august 2004) var en motstandskvinne, musikkpedagog, dukketeaterarbeider, brukskunstner, kulturarbeider og freds- og miljøaktivist fra Trondheim. Hun arbeidet som musikklærer ved Norges lærerhøgskole.


== Motstandskvinne ==
Under andre verdenskrig var hun knyttet til kompani Linges gruppe Lark, som via radio ga London etterretninger fra Trondheim. Hun opererte som kurér, og mottok deltagermedaljen i 2000.  
Aune var aktiv motstander av atomvåpen, deltok i fredsmarsjen til Paris i 1981 og deltok i demonstrasjonene i Stilla under Alta-konflikten i 1981. For dette siste ble hun idømt en fengselsstraff på 60 dager. 


== Dukketeater ==
I 1968 etablerte hun et dukketeater i Trondheim sammen med Vibeke Helgesen. I starten måtte de flere ganger flytte til nye lokaler, inntil daværende teatersjef ved Trøndelag Teater, Arne Aas, lot dem få tilhold på Trøndelag Teaters biscene. Dukketeaterforestillingene ble spilt som såkalt «morgenteater», for et publikum som gjerne bestod av barn fra byens barnehager og småskoleklasser. Forestillinger på repertoaret var blant annet det grønlandske eventyret Nuniak og den store hvalen, som også ble vist i NRKs barnetv.Høsten 1971 arrangerte Nordenfjeldske Kunstindustrimuseum en utstilling av samisk brukskunst (duodji). I forbindelse med utstillingen oppførte Aune dukketeater basert på en samisk fortelling. Forestillingen ble svært godt mottatt.I Trondheim var hun også kjent for det årlige julespillet med dukker, som i hennes tid ble fremført i mer enn femti år. «Det gamle Christi Fødselsspill» har sin opprinnelse fra Tyskland på 1500-tallet og er bearbeidet scenisk og dramaturgisk av Aune. Aunes versjon ble først oppført i Oppdal i 1948, med levende skuespillere og periodemusikk. Noe senere laget Aune dukker til stykket, og var ansvarlig for årlige oppføringer i Trondheim. Aune drev også barneorkester, var danseinstruktør ved Spelet om Heilag Olav og engasjert på vegne av Nordenfjeldske Kunstindustrimuseum og Trøndelag Folkemuseum.


== Priser og utmerkelser ==
Hun var æresmedlem av Studentersamfundet i Trondheim, og mottok Teskjekjerringprisen i 1978.


== Referanser ==


== Eksterne lenker ==
(no) Reidun Aune hos Sceneweb 
(no) Christi Fødselsspill med Reidun Aunes Dokketeater og Lita Gjerdings Englekor – gudstjeneste fra Nidarosdomen, sendt av NRK Fjernsynet 27. desember 1989
Tilleggsnæring

En tilleggsnæring eller attåtnæring er en persons bierverv. En tilleggsnæring er ofte et uttrykk for at en næringsdrivende eller en lønnsmottaker har ekstra ressurser av et eller annet slag som kan utnyttes økonomisk. Når hovednæringen er sesongpreget og fortjenestemarginene er usikre, må mange skaffe seg en tilleggsinntekt.


== Tid ==
Mange yrkesgrupper har sesongpregede yrker, eller ihvertfall yrker der de forskjellige sesongene har svært forskjellig arbeidsintensitet. Landbruk er blant næringer som har ujevn arbeidsbelastning. En sauebonde som kan slippe sauene på fjellbeite i opptil fem måneder, kan gjøre noe annet den tiden. En jordbærdyrker har en kort og hektisk sesong, men har lite arbeid med åkrene utover disse 3–4 månedene. Dette åpner gjerne for kombinasjonsdrift på steder der de klimatiske forhold ligger godt til rette for slikt. Men på små bruk, eller steder med dårlige dyrkningsforhold, må slik ledig tid utnyttes til en tilleggsnæring. Kombinasjonen sauehold og fiske er alminnelig i Nord-Norge. 


== Fysiske ressurser ==
Selv om noen driver sin hovedgeskjeft i en næring, kan man utnytte fysiske ressurser man disponerer over. En skogteig som er for liten til rasjonell skogsdrift, kan med litt innsats gi en god inntekt i form av vedproduksjon når etterspørselen og markedsprisene er riktige. Et jordstykke med rimelig sentral plassering kan lett bli omgjort til en enkel campingplass. Myrlendt eller fjellrik utmark kan gi grunnlag for utleie av jaktrettigheter. Fiske, jakt eller bærplukking kan godt være en attåtnæring i seg selv.


== Personlige ressurser ==
Kunnskaper og evner utover det som anvendes i hovednæringen kan også skape muligheter, som for eksempel i kunst- og håndverkspregede aktiviteter. Fantasi og nevenyttighet kan fremskape mange salgbare produkter. Omsetning kan skje på mange måter, lokale souvenirbutikker kan selge varene.


== Annen ressursutnyttelse ==
Det hender at næringer som innebærer produksjon av varer blir sittende med avfall og overskuddsmateriale som kan utnyttes i en annen sammenheng. Kreativ tenking kan her åpne for nye tilleggsnæringer.
KV13

KV13, som befinner seg i Kongenes dal i Egypt, ble hugget ut og dekorert for begravelsen av den fornemme Bay fra det 19. dynastiet. Et ostrakon som det ble publisert materiale om i det franske egyptologiske tidsskriftet BIFAO i 2000, opplyser at Bay ble henrettet av faraoen Siptah. Dette førte til at Bay aldri ble begravd i gravkammeret som var tiltenkt ham. Det ble heller ikke funnet noen gjenstander som tilhørte Bay der. Gravkammeret ble seinere benyttet ved begravelsene av Amenherkhepshef og Mentuherkhepsef fra det 20. dynastiet.


== Referanser ==

Reeves, N & Wilkinson, R.H. The Complete Valley of the Kings, 1996, Thames and Hudson, London.
Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.


== Eksterne lenker ==
Theben kartprosjekt: KV13 - Innbefatter beskrivelse, bilder og plantegninger over gravstedet (engelsk)
Pieter Keuneman

Pieter Keuneman var en politiker og marxist fra Sri Lanka. Han var statsråd for bolig og lokale myndigheter, et fremtredende medlem av parlamentet og en ledende skikkelse i det politiske partiet Lanka Sama Samaja Party (LSSP).Han ble utdannet ved Royal College Colombo og ved Pembroke College i Cambridge der han i en periode var redaktør for studentmagasinet Granta. Han var sønn av en nederlandsk høyesterettsdommer på Sri Lanka.Mens han studerte ved Cambridge møtte han sin fremtidige kone, Hedi Stadlen som senere ble en av de ledende europeiske radikale kommunistene på Sri Lanka. I LSSP ble Keuneman assosiert med en gruppe som støttet synspunktene til diktatoren Josef Stalin.


== Referanser ==
Helena Kennedy

Helena Kennedy, baronesse Kennedy av The Shaws, (født 12. mai 1950 i Glasgow i Skottland) er en britisk advokat, kringkaster, og medlem av Labour Party og av House of Lords. Hun var tidligere leder for Human Genetics Commission, som hjelper den britiske regjeringen med etiske, sosiale og juridiske spørsmål som oppstår ved utviklingen innen genetisk vitenskap.
Hun har tre søstre. Hennes familie bestod av en rekke politiske aktivister og engasjerte katolikker. Faren, Joshua, var journalist i Daily Record. Helena studerte ved Holyrood RC Secondary School i Glasgow, og senere juss ved Londons Council of Legal Education i London. Hennes første partner var skuespilleren Iain Mitchell, de bodde sammen fra 1978 til 1984 og hadde en sønn. I 1986 giftet Kennedy seg med Iain Louis Hutchison, en kirurg, og de fikk to barn sammen. 
Kennedy ble valgt til rektor ved Mansfield College, Oxford i juli 2010 og gikk inn i stillingen høsten 2011.


== Referanser ==


== Eksterne lenker ==
(en) Helena Kennedy, Baroness Kennedy of The Shaws – kategori av bilder, video eller lyd på Commons 
(en) Helena Kennedy på Internet Movie Database 
(en) Helena Kennedy hos The Movie Database 
(en) Helena Kennedy hos Hansards parlamentsdebatter 
(en) Helena Kennedy hos The Peerage
William O’Sullivan

William O'Sullivan (født 27. januar 1921, død 31. desember 2000) var en irsk arkivar og historiker. Han var utdannet fra University College London og Trinity College i Dublin, og var gjennom hele sitt yrkesaktive liv tilknyttet manuskriptsamlingen ved biblioteket der. Han publiserte flere artikler om manuskripter tilknyttet biblioteket, og deres tidligere eiere. Han var den første som fikk tittelen Keeper of Manuscripts ved Trinity College, han ble etterfulgt av Bernard Meehan.
O'Sullivan var en pådriver for at Kellsboken ble gjeninnbundet i 1953 av Roger Powell.
I 1999 ble O'Sullivan opptatt som medlem av Royal Irish Academy. 


== Kilder ==
Nekrolog i Independent
Bernard Meehan

Bernard Meehan er en irsk historiker og arkivar. Han er blant de ledende ekspertene på insulære manuskript. Mehaan har siden 1976 vært tilknyttet Trinity College i Dublin, og etterfulgte William O'Sullivan som Keeper of Manuscripts der. Han avgikk med pensjon i 2016.


== Bibliografi i utvalg ==
The Book of Kells: An Illustrated Introduction to the Manuscript in Trinity College, Dublin (1995)
The Book of Durrow: A Medieval Manuscript at Trinity College Dublin (1996)


== Referanser ==
Long Distance Man

«Long Distance Man» er en sang av det norske rockebandet BigBang, utgitt på bandets andre studioalbum, Electric Psalmbook i 1999. Teksten til låta er skrevet av bandet gitarist og vokalist Øystein Greni, mens melodien originalt ble skrevet av Eigil Berg (kjent fra New Jordal Swingers), sangen het da «Queen of the Night» (denne versjonen ble utgitt på hans soloalbum Alhambra i 1981). Berg ga låta til Øysteins far, Thor Sigbjørn Greni, som skrev en norsk tekst til låta og spilte den inn sammen med Undertakers Circus (med Berg som gjesteartist). «Nettenes prinsesse» ble utgitt på Undertakers Circus' debutalbum Ragnarock, utgitt i februar 1973 på Polydor Records (remastret og gjenutgitt på CD av Pan Records i 2004). 


== Øystein Greni om låta ==
Jeg var med og spilte den sammen med dem et par ganger, og tenkte at faen, låta er jo bra, og jeg følte at den hadde mye av Neil Young i seg. Jeg skrev en engelsk tekst som jeg syntes passet bra, og så ringte jeg Eigil Berg og spurte om vi kunne få lov til å spille den inn. Han var litt skeptisk i begynnelsen, og spurte hvordan vi hadde arrangert den, og vi sa: "Den har mye Neil Young i seg, så vi gjør det sånn og sånn", og han var helt med. Han var nemlig sterkt inspirert av Neil Young da han lagde låta, det er ikke noe å legge skjul på, den har jo definitivt den grooven i seg.


== Radio Radio TV Sleep-versjon ==
I 2003 ble en live-versjon fra den akustiske delen av gruppens livealbum Radio Radio TV Sleep utgitt. Denne versjonen er en duett mellom Øystein og søsteren hans, Taran. Låta er tatt opp på John Dee i Oslo. B-siden er en live-versjon av «Wrong Number», tatt opp på Samfundet i Trondheim.


== BigBang-utgivelser med låten ==
En live-versjon av Øysteins versjon fra Rockefeller 2001, ble utgitt på EP-en Smiling For EP i 2001, sammen med 4 nye låter. I 2003 ble sangen inkludert på den elektriske disken av live-albumet Radio Radio TV Sleep og som en duet med – Thors datter og Øysteins søster – Taran Greni på den akustiske disken og DVD-utgivelsen av albumet.

Electric Psalmbook (1999)
Smiling For EP (Live-versjon)(2001)
Radio Radio TV Sleep (To live-versjoner) (2003)
Radio Radio TV Sleep (film) (Liveversjon) (2003)
Something Special - The Best of Bigbang (2007)


== Referanser ==


== Eksterne lenker ==
Teksten til «Long Distance Man»
Teksten til «Nettenes prinsesse»
Martyrplassen

Martyrplassen arabisk: As-Saha al-Kradrah, tidligere Den grønne plassen eller Maidan Al Shohdaa («Uavhengighetsplassen»)  er et trafikknutepunkt og et landemerke i sentrum av Libyas hovedstad Tripoli. Plassen ligger mot Tripolibukta og Middelhavet og er omgitt av byens kommersielle sentrum.Plassen er et samlingspunkt for byen befolkning og ble blant annet vært brukt av Muammar al-Gaddafi da han holdt sine taler til publikum. 


== Sted for protester i 2011 ==

20. og 25. februar 2011 ble plassen et samlingspunkt for demonstrantene som ønsket å styrte Gaddafi.25. februar var det også en demonstrasjon til støtte for Gaddafi på plassen. På grunn av den omfattende voldsbruken kunne ikke regimemotstanderne okkupere plassen permanent.
Opposisjonelle mot Gaddafi inntok plassen militært natten til 22. august 2011 under slaget om Tripoli. Plassen fikk umiddelbart navnet Martyrplassen.


== Referanser ==


== Eksterne lenker ==
(en) Green Square (Tripoli) – kategori av bilder, video eller lyd på Commons 
Maps of the World
Theodor Rose

Johannes Wilhelm Theodor Rose (født 30. juni 1839 i København, død 27. november 1924 samme sted) var danskfødt visedikter og -samler, typograf og skillingsviseforlegger i Christiania og Bergen. Han var bestefar til kabaretsangeren Einar Rose.


== Liv og virke ==


=== Bakgrunn ===
Theodor Roses foreldre, Jacob Wilhelm Rose og Ingeborg født Lund, døde begge tidlig under en koleraepidemi. Theodor ble så satt i typograflære i Horsens.


=== Virksomhet i Norge ===
21 år gammel kom han til Christiania og fikk arbeid i et avistrykkeri. Året etter giftet han seg med Josephine Helgesen, og de fikk etter hvert elleve barn. Han startet snart sitt eget trykkeri i Grensen (Grændsegaden no. 17, Bager Lunds Gaard) og startet med å produsere skillingstrykk. Han skal også ha arbeidet en tid i Tønsberg, men i 1872 er han i Bergen. Der drev han med visehandel og forleggervirksomhet til 1886. 
Rose skal ha hatt en kraftig og god sangstemme, og når han ikke hadde kunder i butikken, sto han gjerne på trappa og sang som reklame for skillingsvisene. Han reklamerte også gjerne på baksiden av visetrykkene. En vanlig tekst er:

Lirekasser og Haandorgler istandsættes. Brugte Orgler kjøbes og sælges. Glastøy og Porcelain limes og sammenbrændes. Stort Udvalg av Viser og Morskabsbøger, Spaabøger,Drømmebøger, Lykke- og Temperamentsblade hos Theodor Rose, Smørsalmendingen, 3dje Hus fra Strandgaden, Bergen. Handlende erholder stor rabatt.Han skal også ha reist nordover for å selge viser under de store fiskeriene, og når han gikk tom for en populær vise, allierte han seg med lokale trykkerier for å lage nye opplag. Et slikt trykk har tittelen 

«Fiskerens Sang under Vinterfiskeriet i Vardø 1881» Tilkøbs hos Theodor Rose, Vardø.I tillegg til viseproduksjonen gav han også ut en del føljetongsromaner med titler som: «Flygtningerne eller Planterens Søn: en Fortelling fra Slavekrigen i Nordamerika», «Røverkroen eller de saakaldte blodige Drenge». 
Den største var likevel «Strandrøveren eller Lænkekammeraden og hans Hemmelighed. Historisk romantisk Fortælling». Den kom ut i 37 hefter med til sammen 1184 sider. Disse romanene er det nesten umulig å få tak i nå.
I 1886 flyttet han tilbake til København, og der døde han, 85 år gammel.


== Referanser ==


== Kilder ==
Viktor Smith, Theodor Rose. Litt om visehandel for et halvt hundre år siden. I festskrift til overbibliotekar Wilhelm Munthe på femtiårsdagen 20. oktober 1933.
Einar Rose, Rose-boka, Oslo 1941
Reidar A. Marum, Theodor Rose: visedikteren fra Bergen. Småskrifter for bokvenner nr. 20, Oslo 1943
Nedre Glomma Turn

Nedre Glomma Turn er en av Fredrikstads største idrettsforeninger. Foreningen har hatt stigende medlemstall siden starten i 2006.
Nedre Glomma Turn har aktiviteter for barn og unge fra 1 år. NGTs hovedfokus er apparatturn for gutter og jenter, og innholdet i timene er lagt opp ut ifra disse apparatene, med oppbygning av basisferdigheter ut fra barnas egne forutsetninger. NGT skal ha en utstrakt målsetning om å gi alle barn og unge gode forutsetninger for å drive fysisk aktivitet, og bestreber seg på god kvalitet på alt de tilbyr. Foreningen har også målsetning om å legge til rette for toppidrett.
Alle foreningens tilbud bygger på visjonen "Fredrikstads beste grunnmur". I dette legger de at alle skal få et best mulig grunnlag for å utvikle seg videre, enten det er innenfor turn eller annen fysisk aktivitet eller fra andre idretter.
Nedre Glomma Turn har nytt moderne turnutstyr og har stort fokus på sikkerhet for barna. Aktiviteter foregår i en av Norges flotteste grophaller. Hallen er utstyrt med stor-trampoliner og spesielle miniapparater for barn. Alle apparater er tilgjengelig bestandig, ingen inn- og utrydding. NGTs trenere har spisskompetanse på turn med nasjonale og internasjonale kurs og mange års erfaring innen trening av barn og unge. 
Foreningen tilbyr trampett-/trampolinekurs spesielt for ungdom.


== Eksterne lenker ==
Nedre Glomma Turns hjemmeside
Furlong

Furlong er en eldre lengdeenhet, som ble brukt i engelsktalende land. En furlong er lik ⅛ mile, eller 220 yards. Enheten er nå stort sett gått ut av bruk, unntatt innen hesteløp, hvor den fortsatt er i bruk i Storbritannia, Irland, Canada og USA.
Bruken av furlong går tilbake til 800-tallet, og kanskje tidligere. En furlong var opprinnelig lengden av ei plogfure (gammelengelsk: furh) på en åker. Flatemålet «acre» ble beskrevet som et rektangel med lengde på 1 furlong og bredde på 1 chain (22 yards). 
Ettersom enheten ikke er i bruk til presisjonsmåling har det ikke vært behov for å definere den nærmere. Fem furlong tilsvarer omtrent en kilometer. Sammenligninger med andre måleenheter:
1 furlong = 10 chain = 220 yard = 660 fot = 7 920 tommer = 201,168 meter. 
1 engelsk mil = 8 furlong = 80 chain = 320 rod = 8 000 link.